SCM รายได้พุ่ง ดันกำไรปี 64 โตกว่า 2 เท่า จ่อปันผล 0.17 บ. XD 5 พ.ค.นี้
SCM รายได้พุ่ง ดันกำไรปี 64 โตกว่า 2 เท่า มาที่ 217.61 ลบ. จากปีก่อนกำไร 64.02 ลบ. จ่อปันผล 0.17 บ./หุ้น ขึ้นเครื่องหมาย XD วันที่ 5 พ.ค.65
SCM รายได้พุ่ง ดันกำไรปี 64 โตกว่า 2 เท่า มาที่ 217.61 ลบ. จ่อปันผล 0.17 บ./หุ้น ขึ้นเครื่องหมาย XD วันที่ 5 พ.ค.65
24 ก.พ. 2565

บริษัท ซัคเซสมอร์ บีอิ้งค์ จำกัด (มหาชน) หรือ SCM รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 มีกำไรเพิ่มขึ้น เนื่องจากบริษัทฯ มีรายได้จากการขายสินค้าและบริการ 1,208.3 ล้านบาท เพิ่มขึ้น 22% จากปี 2563 ที่มีรายได้จากการขายสินค้าและบริการ 990.5 ล้านบาท มาจากรายได้จากการจำหน่ายสินค้าผ่านนักธุรกิจเพิ่มขึ้น 26.9% รวมทั้งรายได้อื่นเพิ่มขึ้น 91.6% จากรายได้ค่าบริการตัวแทนจำหน่ายในการบริหารและตราสินค้าของบริษัทฯ
นอกจากนี้ที่ประชุมคณะกรรมการบริษัทฯ เมื่อวันที่ 23 ก.พ.2565 มีมติอนุมัติจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตรา 0.17 บาท/หุ้น กำหนดวันขึ้นเครื่องหมาย XD วันที่ 5 พ.ค.2565 และกำหนดจ่ายเงินปันผลในวันที่ 25 พ.ค.2565